<classify> Mwandishi wetu -Dodoma RAIS Dk. John Magufuli amefanya uteuzi wa wenyeviti wa bodi nne, KatibuMtendaji wa Baraza la Biashara la Taifa TNBC na Mkuu wa Chuo cha Maji. Taarifa iliyotolewa na Katibu Mkuu Kiongozi, Balozi John Kijazi jana, ilielezakuwa uteuzi wa viongozi hao umeanza Januari juzi. Balozi Kijazi alisema Rais Magufuli amemteua Profesa Maurice Mbago kuwaMwenyekiti wa Bodi ya Mamlaka ya Elimu Tanzania TEA, ambaye kwa sasa anashika wadhifa huo kwa kipindi chapili. Alisema Rais Magufuli pia amemteua Dk. Masatu Chiguna kuwa Mwenyekiti waBodi ya Mamlaka ya Viwanja vya Ndege Tanzania TAA, akichukua nafasi ya Profesa Ninatubu Lema ambayeuteuzi wake ulitenguliwa na bodi kuvunjwa. Rais Magufuli pia amemteua Profesa Zacharia Mganilwa kuwa Mwenyekiti waBodi ya Wakurugenzi wa Kampuni ya Huduma za Meli MSCL, ambaye kwa sasa ni Mkuu wa Chuocha Taifa cha Usafirishaji NIT, alisema Balozi Kijazi. Aliongeza kuwa katika uteuzi huo uliofanyika jana, Rais Magufuli amemteuaMariam Nkumbi kuwa Mwenyekiti wa Bodi ya Wakurugenzi wa Bodi ya MkongeTanzania. Balozi Kijazi alisema Rais Magufuli pia amemteua Dk. Godwill Wanga kuwa KatibuMtendaji wa Baraza la Biashara la Taifa TNBC. Kabla ya uteuzi huo, Wanga alikuwa Mhadhiri Mwandamizi wa Chuo Kikuu chaDar es Salaam UDSM. Aidha, Rais Magufuli amemteua Dk. Adam Karia kuwa Mkuu wa Chuo cha Maji,alisema Balozi Kijazi.  <topic>: KITAIFA 